armvectores/hy_wikipedia_2023 huggingface dataset:
(8556) Ջանա

(8556) Ջանա (անգլ.՝ Jana), աստերոիդ աստերոիդների հիմնական գոտում։ Հայտնաբերվել է 1995 թվականի հուլիսի 7-ին Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,903831 ա. մ., առավելագույնը մոտենում է 1,848 ա. մ. հեռավորության վրա և հեռանում 3,9596 ա. մ.։ Արեգակի շուրջ մեկ ամբողջական պտույտ է կատարում 1807,41 երկրային օրվա ընթացքում, իր ուղեծրով շարժվելով միջինում 0,199181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8556) Ջանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուհինամի

Սուհինամի  (ճապ.՝ 杉並区), Տոկիոյի հատուկ շրջաններից մեկը։ Գտնվում է Տոկիոյի արևելքում։ Զբաղեցնում է 34,05 կմ² մակերես տարածք։ 2014 թվականի օգոստոսի 1-ի տվյալներով բնակչությունը կազմում է 536 657 մարդ, բնակչության խտությունը՝ 15 490 մարդ/կմ²։
Փոստային ինդեքս՝ 120-8510։
Բարակաղբյուր

Բարակաղբյուր, Ղոթուրբուլաղ, գետ Հայաստանի Արարատի մարզում։ Սկիզբ է առնում Երանոսի լեռներից և Արարատ քաղաքից վերև աջից միախառնվում Վեդի գետին։ Երկարությունը 20 կմ է։


== Ծանոթագրություններ ==
Թեժ եկեղեցի

Թեժ եկեղեցի 
, Հայ Առաքելական Սուրբ Եկեղեցի, գտնվում է Արցախի Հանրապետության Հադրութի շրջանի Տող գյուղի Տողասարի գագաթին, Քթիշ բերդի մոտակայքում, կառուցվել է 13-րդ դարում։
2020 թվականի Արցախյան երկրորդ պատերազմից հետո Հադրութի շրջանը օկուպացվել է Ադրբեջանի կողմից։


== Պատմություն ==
Ըստ ավանդության եկեղեցին կառուցվել է այն բանից հետո, երբ, Բուղա զորավար կրելով մեծ պարտություն,  հրամայում է քանդել այնտեղ գտնվող Գտչավանքի սրբարանները։ Որից հետո Եսայի իշխանը հրամայում է իր որմնադիրներին որ 7 օրվա ընթացքում նույն տեղը որտեղ ավերել են  սրբավայրերը կառուցեն նոր եկեղեցի, և քանի որ  եկեղեցու կառուցումը զուգորդվում էր թեժ մարտերով,  այդ իսկ պատճառով էլ եկեղեցին անվանվեց «Թեժ եկեղեցի»։


== Ճարտարապետություն ==
Եկեղեցին միանավ, ուղղանկյուն և կիսաշրջան խորանով կառույց է։ Եկեղեցին ունի 2 պատուհան, նրանց չափերն են (7,50 մետր երկարություն, 4,50 մետր  լայնություն, 3 մետր բարձրություն)։ Եկեղեցին կառուցված է անտաշ քարով և կրաշաղախով, թաղածածք է։
Ունի 2 մուտք, մեկը ՝ արևմտյան կողմից, իսկ մյուսը՝ հարավային կողմից։
Եկեղեցու մեջ կար 5 փոքր արձանագիր խաչքարեր՝ «Խաչս Նազազին», «Խաչս Մրհապետին»  «Խաչս Շահումին», «Խաչս Ղազարայ», «Խաչս Եղուայ»։
Ըստ Մ․ Բարխուդարյանի տեղեկություններով, հարավային մուտքի պատին քանդակված է Սուրբ Աստվածածինը Մանկան հետ և «մի աղերսարկու վեղարավոր վարդապետի պատկեր», իսկ արևմտյան մուտքի պատին  «երկու աղոթավոր վարդապետի պատկերներ և մի խաչ»։
Եկեղեցու արևելյան կողմում պահպանվել են տապանաքարեր։ Մ․ Բարխուդարյանը պատմում է որ նրանցից մեկի վրա գրված է եղել հետևյալը՝ «թվին ։ՉԶ։ (1257) այս է տապան Մովսես վարդապետին»։ Այդ տապանաքարի վրա պատկերված է եղել «երկգլուխ օձագավազան և այն բռնած ձեռքի թաթ»։
Ցավոք 2020 թվականին ադրբեջանի կողմից սանձազերծված պատերազմից հետո եկեղեցում մասին չկա ոչ մի տեղեկություն։


== Ծանոթագրություններ ==
Գրեզլյա

Գրեզլյա (ուկրաիներեն՝ Грезля), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Գրեզլյա գյուղում բնակվում էր 60 մարդ։ Բնակավայրը զբաղեցնում է 0,262 կմ² տարածք։ Բնակչության խտությունը կազմում էր 229,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծիածան (Արմավիրի մարզ)

Անվան այլ կիրառումների համար տե՛ս՝ Ծիածան (այլ կիրառումներ)Ծիածան (նախկին անվանումը` Գրամփա),
գյուղ Հայաստանի Հանրապետության Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 2 կմ հյուսիս-արևմուտք։ Վերանվանվել է Ծիածան 1978 թ. հունվարի 25-ին։


== Աշխարհագրություն ==
Հեռավորությունը Վաղարշապատից՝ 2 կմ, մարզկենտրոնից 21 կմ հեռավորության վրա։ Գյուղը տեղադրված է Միջինարաքսյան հարթավայրում, Քասաղ գետի հովտում, ծովի մակարդակից ունի 880մ բարձրություն։ Կլիման չոր խիստ ցամաքային։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ 
Գյուղում պահպանվել են Սբ. Աստվածածին եկեղեցու ավերակները։


== Բնակչություն ==
Ըստ ՀՀ 2011 թ. մարդահամարի արդյունքների` Ծիածանի մշտական բնակչությունը կազմել է 1056, առկա բնակչությունը` 1012 մարդ։ Մինչև 1918 թ. գյուղն ունեցել է խառը հայ-ադրբեջանական բնակչություն, այնուհետ եղել հայաբնակ։ Ծիածանի բնակչության փոփոխությունը ժամանակի ընթացքում` ստորև.

Գյուղի բնակչության նախնիների մի մասը 1828-1829 թթ տեղափոխվել է Արևմտյան Հայաստանից և Պարսկահայաստանից։ Ըստ ազգային վիճակագրական ծառայության տվյալների 2005 թ-ին համայնքն ունեցել է 1190 առկա բնակիչ, որից տղամարդիկ կազմում են 49%, կանայք՝ 51%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 31%, աշխատունակներ՝ 62%, հետաշխատունակներ՝ 7%։


== Տնտեսություն ==
Գյուղն ունի 225 առկա տնտեսություն։ Ունի դպրոց, գրադարան, բուժկետ, կապի հանգույց։ 
Գյուղատնտեսական հողահանդակները ոռոգվում են Ստորին Զանգվի ջրանցքի և Քասաղ գետի ջրերով։ Գյուղատնտեսական հողահանդակներում մեծ բաժին ունեն վարելահողերը (161 հա), պտղատու (12 հա) և խաղողի այգիները (3 հա)։ Զբաղվում են այգեգործությամբ, բանջարաբոստանային և հացահատիկային կուլտուրաների մշակությամբ, անասնապահությամբ։


== Համայնքի հիմանխնդիրներ ==
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղատնտեսական մթերքների իրացումը։


== Տես նաև ==
Ծիածանի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Հյու Ուելշման

Հյու Ուելշման (անգլ.՝ Hugh Welchman, 1975, Bracknell, Բերկշիր, Անգլիա, Միացյալ Թագավորություն), բրիտանացի ռեժիսոր, սցենարիստ և պրոդյուսեր, BreakThru Films (2002) կինոընկերության հիմնադիր։


== Կենսագրություն ==
Ծնվել է 1975 թվականին։ Նախքան Լոնդոնի կինոյի և հեռուստատեսության ազգային դպրոցում ուսմանը նվիրվելը, Օքսֆորդի համալսարանում ուսումնասիրել է փիլիսոփայություն, քաղաքականություն և տնտեսագիտություն։
2001 թվականից նկարահանել է կարճամետրաժ ֆիլմեր և մուլտֆիլմեր։ Օրինակ՝ «Ծափահարություններ» և «Աշխարհի ամենագեղեցիկ մարդը», որի համար 2003 թվականին BAFTA մրցանակաբաշխության ժամանակ նա առաջադրվել է «Լավագույն կարճամետրաժ ֆիլմ» անվանակարգում։ Հետագայում Ուելշմանը աշխատել է մի քանի ֆիլմերի վրա, բայց դրանք նշանակալից հաջողություններ չեն ունեցել։
2007 թվականին Հյու Ուելշմանը աշխատել է «Կյանքը վարդագույնի մեջ» ֆիլմի տեսողական էֆեկտների վրա։
Վերջապես 2008 թվականին Սերգեյ Պրոկոֆևի նույնանուն երաժշտական ստեղծագործության հիման վրա նկարահանված «Պետյան ու գայլը» (ռեժիսոր՝ Սյուզի Տեմպլտոն) կարճամետրաժ անիմացիոն ֆիլմի համար նա արժանացել է «Օսկար» մրցանակի։
2011 թվականին ցուցադրվել է «Կախարդական երկիր» մուլտֆիլմը՝ ստեղծված պրոդյուսեր Ուելշմանի և նրա՝ Breakthru Films ընկերության կողմից։ Գլխավոր դերի ձայնը հնչյունավորել է հանրահայտ դերասանուհի Հիզեր Գրեմը։
2017 թվականին Ուելշմանն ու իր կինը՝ Դորոտա Կոբելան, ստեղծել են «Սիրով, Վինսենթ» արտասովոր անիմացիոն լիամետրաժ ֆիլմը, որն ամբողջությամբ յուղաներկով պատկերված էր կտավի վրա։ Այն նվիրված է եղել Վինսենթ վան Գոգի կյանքի վերջին շաբաթներին։ Մշակումը ֆինանսավորվել է Լեհաստանի կինոարվեստի համալսարանի կողմից, իսկ արհեստավարժ գեղանկարիչների վերապատրաստումը՝ որպես նկարիչ անիմատորներ, մասամբ ֆինանսավորվել է Kickstarter ծրագրի քրաուդֆանդինգի միջոցով։


== Ծանոթագրություներ ==


== Արտաքին հղումներ ==
BreakThru Films-ի պաշտոնական կայք
Վոլոշինո (այլ կիրառումներ)

Վոլոշինո, կարող է վերաբերել.

Վոլոշինո - սլոբոդա Ռուսաստան]ի Դաշնության Ռոստովի մարզի Միլլերովսկի շրջանում։ Վոլոշինսկի գյուղական համայնքի վարչական կենտրոնն է։
Վոլոշինո - գյուղ Ռուսաստանի Դաշնության Ռոստովի մարզի Ռոդիոնովո-Նեսվետայսկի շրջանում։ Վոլոշինսկի գյուղական համայնքի վարչական կենտրոնն է։
Վոլոշինո - գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1908 թվականին։
Էյվբերի

Էյվբերի (անգլ.՝ Avebury), Մեծ Բրիտանիայում վաղ բրոնզե դարի և նեոլիթի շրջանի հուշարձան։ Խոշոր կրոմլեխ է, որը կազմված է մեգալիթյան դամբարաններից և սրբավայրերից։ Անվանումը ստացել է մոտակա գյուղի անունից։


== Տես նաև ==
Բուշ (դամբանաթումբ)
Կրոմլեխ


== Արտաքին հղումներ ==

Avebury Concise History from Wiltshire County Council Archived 2009-06-20 at the Wayback Machine.
Avebury information at the National Trust Archived 2007-11-13 at the Wayback Machine.
Day Out: Avebury and Marlborough
National Trust information for Avebury & Alexander Keiller Museum
Բարբարա Բեննեթ

Բարբարա Ջեին Բեննեթ (անգլ.՝ Barbara Bennett; օգոստոսի 13, 1906(1906-08-13), Palisades Park, Բերգեն շրջան, Նյու Ջերսի, ԱՄՆ - օգոստոսի 8, 1958(1958-08-08), Մոնրեալ, Քվեբեկ, Կանադա), համր կինոյի ամերիկացի  դերասանուհի։


== Կենսագրություն ==
Դերասաններ Ռիչարդ Բեննեթի և Էդրիեն Մորրիսոնի դուստրն է, ում հայրը թատերական դերասան Լուիս Մորրիսոնն է։ Նրա քույրերը դերասաններ են եղել՝ Կոնստանս և Ջոան Բեննեթներ։
Բեննեթը ամուսնացել է երեք անգամ։ Նրա առաջին ամուսինն է եղել տենոր Մորտոն Դաունին։ Նրանք ամուսնացել են 1929 թվականի հունվարի 28-ին, ամուսնությունից հինգ երեխա է ունեցել՝ խորթ որդի Մայքլը, աղջիկ «Lorelle»-ն, և որդիները՝ կրտսեր Մորտոն Դաունին, որը որպես հեռուստահաղորդավար ձեռք է բերել հայտնիություն, Էնտոնին և Քևինը։ Նրանք ամուսնալուծվել են 1941 թվականի հունիսին։ Բեննեթը հետագայում ամուսնացել է դերասան Էդդիսոն Ռենդալլայի հետ, այդ ժամանակների կինոյի հայտնի  դերասան և երգիչ։ 1945 թվականի հուլիսի 16-ին, «The Royal Mounted Rides Again» ֆիլմի նկարահանումների ժամանակ, ընկել է ձիուց և մահացել սրտի կաթվածից։ Բեննեթը 1954 թվականին ամուսնացել է «Laurent Suprenant»-ի հետ։ Նրանք միասին են եղել մինչև նրա մահը՝ չորս տարի անց։
Բարբարա Բեննեթին պետք չէ շփոթել «Redbook» գրողի հերոսուհու հետ, նույն անվանումով ֆիլմում՝ «Mommie Dearest» (1981), այն դերը որում նկարահանվել է դերասանուհի Ջոսելին Բրանդոն (դերասան Մառլոն Բրանդոյի ավագ քույրը)։ Բեննեթը երբեք ամսագրի հեղինակ չի եղել, թեև նա մի ժամանակ գրական ներկայացուցիչ Վալտեր Վագների պրոդյուսերն է եղել։ Այդ պաշտոնում Բեննեթը չի ուսումնասիրել բեստսելերներ և այլն որպես ֆիլմի կարողունակ հատկություններ, հատկապես Վագների կնոջ համար, նրա քույր Ջոանի։
Բարբարա Բեննեթը ինքնասպան է եղել իր 52-րդ տարեդարձից հինգ օր առաջ՝ Մոնրեալում՝ Կանադայում։


== Ծանոթագրություն ==


== Արտաքին հղումներ ==
Barbara Bennett portrait by Nickolas Muray
Adio

Adio, մոնտենեգրացի երգիչ Կնեզի երգը։ Երգը Մոնտենենգրոն ներկայացրել է Եվրատեսիլ 2015 երգի մրցույթում, որը տեղի էր ունեցել Ավստրիայում։ Այս կատարումը Եվրատեսիլ երգի մրցույթում Մոնտենեգրոն ներկայացնող ամենահաջող կատարումն էր, որը 27 մասնակիցների ցանկից զբաղեցրել է 13֊րդ հորիզոնականը։


== Ծանոթագրություններ ==
Դավիթ Հայրապետյան

Դավիթ Վալերիի Հայրապետյան (սեպտեմբերի 26, 1983(1983-09-26), Բաքու, Ադրբեջանական ԽՍՀ), Ռուսաստանի ազգությամբ հայ սիրողական բռնցքամարտիկ։ Նա Ռուսաստանի վեցակի չեմպիոն է, Եվրոպայի չեմպիոն, Աշխարհի և Օլիմպիական խաղերի մեդալակիր։ Հայրապետյանին տրվել է Ռուսաստանի սպորտի վարպետի կոչում 2009 թվականին։


== Վաղ կյանք ==
Դավիթը ծնվել է 1983 թվականի հոկտեմբերի 26-ին Բաքու քաղաքում հայերի ընտանիքում։ Դավիթի անունը կնքվել է ի պատիվ իր հորեղբոր։ Նրա հորեղբայրը եղել է ըմբշամարտիկ և նրա կարիերայում մեծ դեր է ունեցել։Ղարաբաղյան պատերազմի սկսվելուց հետո նրա ընտանիքը ստիպված էր տեղափոխվել Հայաստան, այնուհետև Ռուսաստան։ Նրանք ապրել են Պիտիգորսկում 13 տարի։ Այնտեղ Դավիթի ծնողները վարձել էին բնակարան, որտեղ ապրում էին Դավիթի ծնողները, եղբայը և տատիկը։
Չորրորդ դասարանում Դավիթն արդեն հասցրել էր սովորել որոշ վարժություններ իր հորեղբորից և կռվի բռնվել իր դասընկերների հետ։ Սակայն կռվում նա պարտվել էր։ Երբ նա վերադարձավ տուն ամբողջ բակը հավաքվեց նրա շուրջ քանի որ նա շատ զայրացած էր։ Երբ նրա մայրը վերադարձավ աշխատանքից, նա մորը պատմեց եղելությունը և փորձեց համոզել պաշտպանել իրեն։ Մայրը նրան ասաց, որ պետք է ռևանշի հասնել, և դա նա արեց։ Ահա ինչպես նա դարձավ բռնցքամարտիկ։ Հայրապետյանը սկսեց մարզվել 13 տարեկանում Նա ավարտել է Հյուսիսային կողվկասի տեխնիկական համալսարանի իրավագիտության ֆակուլտետը, Ստավրոպոլ, Ռուսաստան։


== Կարիերա ==
2002 թվականին Հայրապետյանը դարձավ երիտասարդների աշխարհի չեմպիոն ընդամենը մարզվելով 6 տարի։
Նրան ներառեցին Ռուսաստանի հավաքական 2006 թվականին և նա դարձավ Եվրոպայի չեմպիոն նույն թվականին Պլովդիվում։ Հայրապետյանը Ռուսաստանը ներկայացնող երկրորդ բռնցքամարտիկն էր, ով դարձավ Եվրոպայի չեմպիոն գերթեթև քաշային կարգում Սերգեյ Կազակովից հետո։ 2007 թվականի աշխարհի առաջնությանը Հայրապետյանը հաղթեց աշխարհի փոխչեմպիոն Պալ Բեդակին առաջին փուլում, սակայն պարտվեց չեմպիոն Զու Շիմինգին երկրորդ փուլում, ով նորից դարձավ աշխարհի չեմպիոն։ Հայրապետյանը մասնակցեց 2008 թվականի Օլիմպիական խաղերին, սակայն անսպասելի պարտվեց Գեորգի Չիգաևին, ով Եվրոպայի չեմպիոն էր թեթև քաշում և փոխել էր քաշը։
2009 թվականի աշխարհի առաջնությունում Հայրապետյանը հասավ եզրափակիչ և նվաճեց արծաթե մեդալ։ 2011 թվականի աշխարհի առաջնությունում Հայրապետյանը զբաղեցրեց երրորդ տեղը։ 2012 թվականի Ամառային օլիմպիական խաղերում Հայրապետյանը հասավ կիսաեզրափակիչ և նվաճեց բրոնզե մեդալ։


== Մրցանակներ ==
Հայրենիքին մատուցված ծառայությունների համար II աստիճանի մեդալ (13 օգոստոս 2012) - ֆիզիկական կուլտուրայի և սպորտի բնագավառում հասած հաջողությունների համար։


== Ծանոթագրություններ ==


== Արտաքին հղումներ ==
Sports-Reference.com Archived 2011-09-20 at the Wayback Machine.
Profile on the Russian Boxing Federation (ռուս.)
Interview (ռուս.)
Վալկիայոկի

Վալկիայոկի (ռուս.՝ Валкиайоки), գետ Ռուսաստանում, հոսում է Կարելական ինքնավար հանրապետությունում և Սուոյարվսկի շրջանում։ Թափվում է Յուլյա Վիեկսյարվի լիճ։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելի, ավազանը Բալթիկ ծով, Ռուսաստանի և Ֆիլիանդայի սահմանում, ենթավազանը՝ բացակաըում է։ Պատկանում է Կարելի, ավազանը Բալթիկ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000010556
Հիդրոլոգիական ուսումնասիրությունների կոդը - 102001055
Ավազանի կոդը - 01.05.00.001


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շեյխ-Աբդուռահման

Շեյխ-Աբդուռահման, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Իզի Ի

Էրիկ Լին Ռայթ (անգլ.՝ Eric Lynn Wright, սեպտեմբերի 7, 1964(1964-09-07), Քոմփթոն, Լոս Անջելես շրջան, Կալիֆոռնիա, ԱՄՆ - մարտի 26, 1995(1995-03-26), Լոս Անջելես, Կալիֆոռնիա, ԱՄՆ), առավել հայտնի Իզի-Ի (Eazy-E) բեմական անվամբ, ամերիկացի ռեփեր։ Հայտնի ինչպես սոլո կարիերայի համար, այնպես էլ որպես «N.W.A.» հիփ հոփ համույթի անդամ։
Ծնվել է Քոմփթոն քաղաքում (Կալիֆորնիա նահանգ)։ Տասներորդ դասարանում դպրոցը լքելուց հետո, Ռայթն սկսում է ապրուստ վաստակել թմրանյութեր վաճառելով, որից հետո հիմնում է «Ruthless Records» ձայնագրման ստուդիան և սկսում ռեփով զբաղվել։ 1986 թվականին Արաբիան Փրինսի, Դոկտր Դրեի և Այս Քյուբի հետ հիմնում է «N.W.A.» խումբը։ Դի Ջեյ Յելայի և Էմ Սի Ռենի՝ թիմին միանալուց հետո, խումբը թողարկում է դեբյուտային «Straight Outta Compton» ալբոմը, որը մեծ աղմուկ է բարձրացնում հասարակության շրջանում։ Եվս երկու ալբոմ թողարկելուց հետո, խումբը լուծարվում է այն բանից հետո, երբ Իզին չեղյալ է հայտարարում Դոկտր Դրեի պայմանագիրը։
Համարվում է գենգստա ռեփի կնքահայրը։
Մահացել է ՁԻԱՀ-ից՝ 1995 թվականի մարտի 26-ին՝ 30 տարեկանում։


== Ծանոթագրություններ ==


== Արտաքին հղումներ ==
Էջը IMDb.com կայքում(անգլ.)
Գերմանիայի երկրորդ կոմունիստական կուսակցություն

Գերմանիայի երկրորդ կոմունիստական կուսակցություն, ԳԿԿ (գերմ.՝ Kommunistische Partei Deutschlands, KPD), 1948 թվականին Արևմտյան Գերմանիայում (ԳՖՀ) ձևավորված կոմունիստական կուսակցություն՝ Մաքս Ռայմանի ղեկավարությամբ։ 
1946 թվականին Արևելյան Գերմանիայում կազմավորված Գերմանիայի սոցիալիստական միասնական կուսակցության (ԳՍՄԿ) մեջ վերամիավորվեցին կոմկուսակցությունը և Գերմանիայի սոցիալ-դեմոկրատական կուսակցությունը։ Այնուամենայնիվ, արդեն մայիսին, ԳՍԴԿ համագումարը հետաձգեց միավորումը մինչև Գերմանիայի օկուպացիայի ավարտը։ 
Կազմակերպչորեն ձևավորվել է 1948 թվականի ապրիլի 27-ին, Գերնեի կոնֆերանսում։
Դեմ է արտահայտվել 1954 թվականի Փարիզի համաձայնագրի ու ՆԱՏՕ-ի մեջ ԳՖՀ մտնելու դեմ։ 1954 թվականի նոյեմբերին Կարլսրուեում դատ բացվեց ԳԿԿ-ի դեմ և 1956 թ.-ին այն արգելվեց։ Հետագա մի քանի տարիների Արևմտյան Գերմանիայում արգելված գործունեության համար բազմաիթվ կոմունիստներ ձերբակալվեցին, որոնցից շատերը բանտ նետվեցին։ Նման պայմաններում ԳԿԿ ընդհատակում շարունակեց իր գործունեությունը։ 
Կուսակցությունը մասնակցել է կոմունիստական կուսակցությունների 1957, 1960  և 1969 թվականների Մոսկվայի խորհրդակցություններին, հավանություն տվել նրանց ընդունած փաստաթղթերին։ 1969 թվականին Արևմտյան Գերմանիայում ստեղծվեց լեգալ գերմանական կոմունիստական կուսակցությունը։ ԳԿԿ անդամներին իրավունք ընձեռվեց անհատապես մտնելու նորաստեղծ կոմկուսի մեջ։ Դա հասցրեց ԳԿԿ-ի լուծարքին, որը ձևականորեն ավարտվեց 1971 թ.-ի նոյեմբերին, երբ Ռայմանը մտավ այդ կուսակցության մեջ։ ԳԿԿ-ի կենտրոնական օրգանն էր «Ֆրայես Ֆոլկ» («Freies Volk») թերթը և «Վիսսեն ունդ Տատ» («Wissen und Tat») ամսագիրը։
Գաննե սյուր Լուար

Գաննե սյուր Լուար (ֆր.՝ Gannay-sur-Loire), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շևան կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03119։


== Բնակչություն ==
Համայնքի բնակչությունը 2008 թվականին կազմում էր 416 մարդ։


== Տնտեսություն ==
2007 թվականի տվյալներով 243 աշխատունակ տարիքի մարդկանցից (15-64 տարեկան) 172-ը տնտեսապես ակտիվ էին, 71-ը անգործունակ (ակտիվության ցուցանիշը 70,8 %, 1999 թվականին եղել է՝ 63,2 %)։ 172 աշխատունակ բնակիչներից 157-ը աշխատում էին (91 տղամարդ և 66 կին), անաշխատանք էին 15-ը (3 տղամարդ և 12 կին)։ 71 անգործունակ մարդկանցից 20-ը աշակերտներ կամ ուսանողներ են, 30-ը թոշակառու, 21-ը անաշխատունակ էին այլ պատճառներով։


== Տեսարժան վայրեր ==
Մետր ժան բլուր
Բերդեի տունը
Բոննեն դղյակ
Սյուլի ծառ
Հին կրի վառարաններ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գաննե սյուր Լուար» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-22 
«Գաննե սյուր Լուար» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Առնջիկ (Բուլանըխի գավառ)

Անվան այլ կիրառումների համար տե՛ս՝ Առնջիկ (այլ կիրառումներ)Առնջիկ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մշո դաշտի արևելյան մասում։


== Պատմություն ==
Գյուղն ավերվել է Առաջին համաշխարհային պատերազմի տարիներին։


== Բնակչություն ==
XX դարի սկզբին ուներ 63 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, այգեգործություն և հողագործությունն էր։


== Պատմամշակութային կառույցներ ==
Առնջիկն ուներ եկեղեցի։


== Հասարակական կառույցներ ==
Գյուղում կար նախակրթական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էլիս Ռիվլին

Էլիս Միտչել Ռիվլին (անգլ.՝ Alice Rivlin, մարտի 4, 1931(1931-03-04), Ֆիլադելֆիա, Փենսիլվանիա, ԱՄՆ - մայիսի 14, 2019(2019-05-14), Վաշինգտոն, Կոլումբիայի շրջան, ԱՄՆ), ամերիկացի տնտեսագետ և մանկավարժ։ Ֆիզիկոս Ալան Միտչելի դուստրը և աստղագետ Սամուել Ալֆրեդ Միտչելի թոռնուհին։


== Կենսագրություն ==
Էլիս Միտչել Ռիվլինը ծնվել է Ֆիլադելֆիայում։ Նա հրեա էր։ Մեծացել է Բլումինգթոնում, Ինդիանա, որտեղ նրա հայրը աշխատում էր Ինդիանայի համալսարանի ֆակուլտետում։ Սկզբում նա ցանկանում էր մասնագիտանալ պատմության մեջ, սակայն Ինդիանայի համալսարանում տնտեսագիտության դասընթաց անցնելուց հետո նա որոշեց փոխել մասնագիտությունը տնտեսագիտության մեջ։ Ռիվլինը ստացել է արվեստի բակալավրի կոչում 1952 թվականին՝ գրելով իր թեզը Արևմտյան Եվրոպայի տնտեսական ինտեգրման վերաբերյալ, իսկ ավարտելուց հետո տեղափոխվել է Եվրոպա, որտեղ աշխատել է Մարշալի պլանի վրա։ Ի սկզբանե Ռիվլինը ցանկանում էր սովորել պետական կառավարման ասպիրանտուրայում, սակայն նրան մերժեցին՝ պատճառաբանելով, որ նա ամուսնության տարիքի կին է։


== Գործունեություն ==
Էլիս Միտչել Ռիվլինը 1968 - 1969 թվականներին Նախագահ Լինդոն Ջոնսոնի կողմից նշանակվել է ԱՄՆ Առողջապահության, կրթության և բարեկեցության դեպարտամենտի Պլանավորման և գնահատման գծով քարտուղարի օգնական։ 1973 թվականին ընտրվել է Արվեստների և գիտությունների ամերիկյան ակադեմիայի անդամ։
Փիլիսոփայության դոկտորական աստիճան ստացել է Ռեդքլիֆ քոլեջում 1958 թվականին։ Դասավանդել է Ջորջ Մեյսոնի և Նյու Յորքի համալսարաններում։ 1986 թվականին եղել է Ամերիկյան տնտեսական ասոցիացիայի նախագահ։ 1994 թվականի հոկտեմբերի 17-ից մինչև 1996 թվականի ապրիլի 26-ը եղել է Կառավարման և բյուջեի գրասենյակի տնօրեն։
1996 թվականի հունիսի 25-ից մինչև 1999 թվականի հուլիսի 16-ը աշխատել է որպես Դաշնային պահուստային համակարգի նախագահի տեղակալ։
Տնտեսական մասնագիտության մեջ կանանց կարգավիճակի կոմիտեի կողմից Քերոլին Շոու Բելլի մրցանակի դափնեկիր (1998 թվական)։ 1989 թվականից ամուսնացած է (երկրորդ ամուսնություն) հայտնի տնտեսագետ Վինթերի հետ։


== Անձնական կյանք ==
Ռիվլինը կորնիշական (էթնիկ խումբ) ծագում ուներ։ 1955 թվականին նա ամուսնացել է Արդարադատության դեպարտամենտի նախկին փաստաբան Լյուիս Ալեն Ռիվլինի հետ։ Նրանք երեք երեխա են ունեցել։ 1977 թվականին Ամուսնալուծվել են։ 1989 թվականին Ռիվլինը ամուսնացել է տնտեսագետ Սիդնի Ուինթերի հետ։


== Մահ ==
Ռիվլինը մահացել է Վաշինգտոնում, 2019 թվականի մայիսի 14-ին, 88 տարեկան հասակում։


== Հիմնական աշխատանքներ ==
2004 թվական «Անվճար գումար» անգլ.՝ Free Money
2004 թվական «Ինչպես հավասարակշռել բյուջեն» անգլ.՝ How to Balance the Budget


== Ծանոթագրություններ ==


== Արտաքին հղումներ ==
Биография и библиография Э. Ривлин
Մենշոֆեն

Մենշոֆեն (ֆր.՝ Menchhoffen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 517 մարդ, բնակչության խտությունը` 121.08 մարդ/կմ²։ Բնակավայրը զբաղեցնում է 4.27 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 36 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 395 աշխատունակ (15-64 տարեկան)  բնակիչ, որոնցից ակտիվ էին 303-ը, իսկ ոչ ակտիվները` 92։ Ակտիվության ցուցանիշը կազմում է 76,7 %։ 303 աշխատունակ մարդկանցից աշխատել է 287 անձ (149 տղամարդ և 138 կին)։ Գործազուրկ են եղել 16 անձ (6 տղամարդ և 10 կին)։ 92 անաշխատունակներից 25-ը եղել են աշակերտներ կամ ուսանողներ, 41-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սմբատ Է Բագրատունի

Սմբատ Բագրատունի (- ապրիլի 25, 775, Արձնի, Բագրևանդ, Այրարատ, Արմինիա կուսակալություն), Հայոց սպարապետ (753-775), Հայոց իշխան (770-775)։ Աշոտ Կուրացյալի որդին, Աշոտ Մսակերի հայրը, Բագրատունիների իշխանական տոհմից։


== Կենսագրություն ==
Հայոց իշխան Սահակ Բագրատունու օրոք՝ 753 թվականին, դարձել էր սպարապետ, իսկ նրա մահից հետո՝ նաև Հայոց իշխան (պատրիկ)։ 768 թվականին մասնակցել է Սիոն Ա Բավոնեցի կաթողիկոսի գումարած Պարտավի եկեղեցական ժողովին։ 774 թվականին Հասան ոստիկանը իր հետ վերցրել է Սմբատին և այլ նախարարների, ապա սկսել հալածել ապստամբ Արտավազդ Մամիկոնյանին՝ հասնելով մինչև Վիրքի Սամցխե գավառ։ Ապա միացել է 774 թվականին Արաբական խալիֆայության դեմ Մուշեղ Մամիկոնյանի գլխավորած ապստամբական շարժմանը, մղել մի շարք հաղթական կռիվներ։ Զոհվել է Արձնիի ճակատամարտում՝ արաբների դեմ մղած անհավասար մարտում։


== Ընտանիքը ==
Սմբատը ամուսնացել էր Տարոնի իշխան Սամուել Մամիկոնյանի (մհ․ 775) քրոջ հետ։ Ունեցել են 2 որդի, իսկ երրորդը ենթադրվում է․

Աշոտ Մսակեր (մոտ 760-826), Հայոց և Տարոնի իշխան․
Շապուհ (մհ․ 824), Տայքի իշխանազն․Ենթադրվում է, որ վերջինս եղել է Սմբատի որդին․

Բագարատ (Պանկրատիոս, մհ․ 792), Կոնստանտին VI-ի աստղագուշակը, մահացել է 792 թվականի ճակատամարտում, որի հաղթանակը սխալ էր գուշակել։ Վերջինս ունեցել է երեք երեխա․
Հովհաննես VII Քերականագետ (? - մինչ 867), Կոստանդնուպոլսի պատրիարք (837-843).
Իրինե, Փոտ պատրիարքի մայրը․
Արշավիր պատրիկ։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1942, Հատոր 4, Ցուցակ 1, Էջ 542-543.
«Կանոնագիր Հայոց», Արսեն Ղլտճյան, Թիֆլիս, 1914, էջ 166․
«Ղևոնդ, Պատմություն», թարգմ. Արամ Տեր-Ղևոնդյանի, Երևան, 1982, էջ 112, 114, 117, 120, 128.
Գրուշևկա (Բելոկալիտվինսկի շրջան)

Անվան այլ կիրառումների համար տե՛ս՝ Գրուշևկա (այլ կիրառումներ)Գրուշևկա (ռուս.՝ Грушевка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Գրուշևո-Դուբովսկի գյուղական համայնքի վարչական կենտրոնն է։ Բելայա Կալիտվա քաղաքից գտնվում է 40 կմ հեռավորության վրա։
Կրասնի Տեկստիլշչիկ

Կրասնի Տեկստիլշչիկ (ռուս.՝ Красный Текстильщик), գյուղ Ռուսաստանի Սարատովի մարզի Սարատովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3368 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
À contre-courant (երգ)

«À contre-courant» (հայերեն՝ Հոսանքին հակառակ), ֆրանսիացի երգչուհի Ալիզեի յոթերորդ սինգլը, թողարկվել է 2003 թվականի հոկտեմբերի 7-ին։ Սինգլը «J'ai pas vingt ans» երգի անլիալեզու տարբերակն է։ Մաքսի սինգլը թողարկվել է 2003 թվականի նոյեմբերի 12-ին, իր մեջ պարունակելով 3 ռեմիքս և ռադիոտարբերակ։


== Երաժշտական տեսահոլովակ ==
Տեսահոլովակը նկարահանվել է Բելգիայում`ռեժիսոր Պյեր Շտայնի կողմից։ Հենց նա էլ ընտրեց նկարահանման վայրը։ Տևողությունը կազմում է 3:54 րոպե, պրեմիերան կայացել է 2003 թվականի հոկտեմբերի 1-ին, ֆրանսիական M6 հեռուստաալիքի եթերում։


== Երգերի ցանկ ==


=== Ֆրանսիական CD սինգլը ===
«À contre-courant» — 4:32
«I’m Not Twenty» — 4:15


=== Ֆրանսիական CD մաքսիսինգլ ===
«À contre-courant» — 4:25
«À contre-courant» (Azzibo Da Bass Remix) — 7:15
«À contre-courant» (Steve Helstrip Club Remix) — 6:55
«À contre-courant» (Azzibo Da Bass Dub) — 6:05


=== Ֆրանսիական պրոմո CD ===
«À contre-courant» (radio edit) — 3:47


=== Ֆրանսիական պրոմո ձայնապնակ ===
«À contre-courant» (Azzibo Da Bass Remix) — 7:15
«À contre-courant» (Steve Helstrip Club Remix) — 6:55


=== Ֆրանսիական պրոմո VHS ===
«À contre-courant» — 3:54


== Չարթեր ==


== Ծանոթագրություններ ==
Աստերոիդների ցանկ (78401-78500)

Աստերոիդների ցանկ (78301-78400)  • Աստերոիդների ցանկ  • Աստերոիդների ցանկ (78501-78600)
 Աստերոիդների ցանկ (78301-78400)  • Աստերոիդների ցանկ  • Աստերոիդների ցանկ (78501-78600)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Բալթիկ ծովի գիտական կենտրոն

Բալթիկ ծովի գիտական կենտրոն (շվեդերեն՝ Baltic Sea Science), հանդիսանում է Սկանսեն բացօթյան թանգարանի մաս։ Ցուցադրությունն ընդգրկում է Բալթիկ ծովի միջավայրը և դրան սպառնացող վտանգները, որոնք ներկայացված են ակվարիումների, ցուցադրությունների և կրթական գործունեության միջոցով։


== Շինարարություն ==
Ծրագրի մեկնարկը տրվել է 2011 թվականին, երբ Բյորն Կառլսոնի կողմից հիմնադրված «Բալթիկ ծով 2020» հիմնադրամը Սկանսեն թանգարանի հետ սկսեց քննարկել ծովային կրթության կենտրոնի կառուցման հնարավորությունը։ Պլանավորումը սկսվեց 2015 թվականի մարտին, շինարարությունը՝ 2016 թվականին։ Ցուցանմուշները և բովանդակությունը մշակվել են Ստոկհոլմի համալսարանի և Ուփսալայում գտնվող Գյուղատնտեսական գիտությունների շվեդական համալսարանի հետ համատեղ։
Բալթիկ ծովի գիտական կենտրոնը գտնվում է Ստորին Սոլիդենում՝ Սկանսենի հարավային մասում։ Տարածքը նախագծել է Հոլգեր Բլոմը, իսկ կենտրոնի համար ընտրվել է նախկին 1965 թվականի ծովառյուծների և ֆլամինգոների ավազանը։ Կատարինա Վահլստրյոմի նախագծած 2000 քմ մակերեսով շենքը ունի հինգ հարկ, մեկ ստորգետնյա հարկ։ Բետոնաձուլ առաջին հարկում են գտնվում ակվարիումները, վերևի հատակն ապակեպատ է, իսկ վերևի երկու հարկերը փայտե շինություններ են։ Կենտրոնը բացվել է 2019 թվականի ապրիլի 12-ին։


== Ցուցադրություններ ==

Բալթիկ ծովի գիտության կենտրոնը ներառում է կրթական ցուցադրություններ, ծովային և քաղցրահամ ջրերով ակվարիումներ, ուսումնական տարածք և լաբորատորիա։ Մի մեծ ակվարիումում ցուցադրվում են Ատլանտյան և Բալթյան ծովատառեխի երկու ենթատեսակները Clupea harengus և Clupea harengus membras: Մյուս ակվարիումում քաղցրահամ ջրերի ձկներ են, ինչպիսիք են գայլաձկները։ Ամենամեծ ակվարիումում, որի տարողությունը 250000 լիտր է և ունի շրջադարձային թունել, պահում են գիշատիչ ձկներ։
Ցուցադրությունները նախատեսված են ավագ դպրոցի համար և ներկայացնում են, որ Բալթիկ ծովը մակերեսային աղի զանգված է՝ րջապատված 90 միլիոն մարդկանցով և նրան սպառնում են չափից ավելի շատ ձկնորսությունը, Էվտրոֆիկացիան, սպառված բազմազանությունը և շրջակա միջավայրի տոքսինը։


== Ծանոթագրություններ ==
Պորտո Վեքիո

Պորտո Վեքիո (ֆր.՝ Porto-Vecchio), համայնք Ֆրանսիայում, Կորսիկա մարզի Հարավային Կորսիկայի գավառում։ Բավելլա և Գրան Սյուդ կանտոնների Վարչական կենտրոնն է։ Հանդիսանում է Սարտեն շրջանը։
Քաղաքը և համանուն նավահանգիստը գտնվում է Տիրենյան ծովի ափին՝ Կորսիկա կղզու հարավային մասում՝ համանուն ծոցի ափին, որտեղ Ստաբաչի գետի գետաբերանն է։
Համայնքի INSEE կոդ՝ 2A247։


== Բնակչություն ==
Համայնքի բնակչությունը 2008 թվականին կազմում էր 11 388 մարդ։


== Տնտեսություն ==
Քաղաքը և հարակից շրջանները համարվում են աղի մշակման և ձկնորսության կենտրոնը։ Այն հայտնի է նաև որպես ծովային հանգստավայր և զբոսաշրջային կենտրոն։ Աչքի են ընկնում լողափերը, միջնադարյան կառույցները, յուրահատուկ պայմանները ծովային սպորտով և լեռնագնացությամբ զբաղվելու համար։ Ունի նավահանգիստ։ Շրջակայքի բնակավայրերը զբաղվում են գյուղատնտեսությամբ։ Այստեղ հատկապես կարևոր դեր է խաղում խաղողագործությունն ու գինեգործությունը, ձիթապտղի ձեթի արտադրությունը և շագանակի արտադրությունը։ Հայտնի է նաև եթերայուղերի և համեմունքների արտադրությամբ։ Բարձր շրջաններում զբաղվում են մեղվաբուծությամբ (կորսիկական մուգ մեղր) և անասնապահությամբ։ Արտադրվում է համոն և երշիկներ՝ կորսիկական սև խոզի մսից։ Ի դեպ խոզերին կերակրում են հենց շագանակներով։ Արտադրական նշանակություն ունի նաև այծի պանրի արտադրությունը։ Այս ապրանքներով մասնագիտացել է տարածարշջանը և կատարում է արտահանում Եվրոպայի շուկա։
2007 թվականի տվյալներով 7396 աշխատունակ տարիքի մարդկանցից (15-64 տարեկան) 5097-ը տնտեսապես ակտիվ էին, 2299-ը անգործունակ (ակտիվության ցուցանիշը 68,9 %, 1999 թվականին եղել է՝ 62,5 %)։ 5097 աշխատունակ բնակիչներից 4364-ը աշխատում էին (2525 տղամարդ և 1839 կին), անաշխատանք էին 733-ը (328 տղամարդ և 405 կին)։ 2299 անգործունակ մարդկանցից 553-ը աշակերտներ կամ ուսանողներ են, 464-ը թոշակառու, 1282-ը անաշխատունակ էին այլ պատճառներով։

2008 թվականին կոմունայում հաշվվել են 4430 հարկատու տնտեսություններ, որտեղ ապրել է 10 868 մարդ։ Միջին եկամուտը մեկ մարդու հաշվով կազմել է 15 314 եվրո.։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պորտո Վեքիո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-20 
«Պորտո Վեքիո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Էռնան Պերես (ֆուտբոլիստ)

Էռնան Արսենիո Պերես Գոնսալես (իսպ.՝ Hernán Arsenio Pérez González, փետրվարի 25, 1989(1989-02-25), Ñemby, Central Department, Պարագվայ), պարագվայցի ֆուտբոլիստ, կիսապաշտպան։ Հանդես է գալիս իսպանական «Էսպանյոլ»-ի և Պարագվայի ազգային հավաքականի կազմում։


== Ակումբային կարիերա ==


=== Վաղ տարիներ ===
Էռնանը ծնվել է Պարագվայի Ֆեռնանդո դե լա Մորա քաղաքում։
16 տարեկան հասակում ընդունվել է «Տակուարի» ակումբի ակադեմիա։ Թիմի հիմնական կազմում հանդես է եկել 2 տարի՝ այդ ընթացքում նշելով իր նորամուտը բարձրագույն լիգայում։ Այնուհետև նա տեղափոխվել է «Լիբերտադ», որի կազմում անցկացրել է 1 մրցաշրջան։


=== «Վիլյառեալ» ===
2009 թվականի հուլիսի 30-ին Էռնան Պերեսը տեղափոխվել է Լա Լիգան ներկայացնող «Վիլյառեալ»։ Նա թիմի հետ կնքել է 5 տարվա պայմանագիր։ Էռնանը առաջին երկու մրցաշրջաններն անցկացրել է թիմի երիտասարդական կազմում։
Թիմի հիմնական կազմում Պերեսը իր դեբյուտը նշել է 2011 թվականի սեպտեմբերի 27-ին՝ ՈՒԵՖԱ Չեմպիոնների Լիգայի շրջանակներում կայացած «Նապոլիի» դեմ խաղում։ Նա փոխարինել է Ջոնաթան դե Գուզմանին, իսկ հանդիպումն ավարտվել է 2-0 հաշվով՝ իտալական թիմի հաղթանակով։ Հոկտեմբերի 1-ին նա իր նորամուտն է նշել Լա Լիգայում՝ փոխարինման դուրս գալով «Ռեալ Սարագոսայի» դեմ խաղի 84-րդ րոպեին, որն ավարտվել է 2-2 հաշվով։
2012-13 մրցաշրջանի ընթացքում ֆուտբոլիստը մասնակցել է 16 հանդիպման և դարձել է 2 գոլի հեղինակ։ Այդ մրցաշրջանում «Վիլյառեալը» Սեգունդայում գրավել է 2-րդ տեղը և վերադարձել Լա Լիգա։
2014 թվականի հունվարի 31-ին Պերեսը վարձավճարով տեղափոխվել է հունական «Օլիմպիակոս»։ Թիմի կազմում իր նորամուտը նա նշել է փետրվարի 5-ին՝ «Պանիոնիոսի» դեմ խաղում, որն ավարտվել է 2-0 հաշվով՝ «Օլիմպիակոսի» հաղթանկով։ Պերեսը իր առաջին գոլը խփել է փետրվարի 8-ին՝ «Վերիայի» դեմ խաղում։ Այդ հանդիպումն ավարտվել է 5-0 հաշվով։
2015 թվականի հունվարի 30-ին Էռնանը վերադարձել է Իսպանիա՝ մինչև մրցաշրջանի ավարտը պայմանագիր կնքելով «Ռեալ Վալյադոլիդի» հետ։


=== «Էսպանյոլ» ===
2015 թվականի հուլիսի 3-ին Էռնան Պերեսը 4 տարվա պայմանագիր է կնքել «Էսպանյոլի» հետ։ Նա շատ արագ կարողացավ դառնալ հիմնական կազմի ֆուտբոլիստ։ Իսկ նոյեմբերի 21-ին նա օգնեց թիմին 2-0 հաշվով հաղթել «Մալագային»։
2018 թվականի հունվարի 12-ին Պերեսը 6 ամիս ժամկետով տեղափոխվել է «Դեպորտիվո Ալավես»։


== Միջազգային կարիերա ==
Պարագվայի ազգային հավաքականի կազմում նա իր դեբյուտը նշել է 21 տարեկան հասակում՝ մասնակցելով Հարավային Աֆրիկայի հավաքականի դեմ խաղի վերջին 20 րոպեներին։ Նա մասնակցել է նաև Ամերիկայի Գավաթ 2011-ի խաղարկությանը։


== Ձեռքբերումներ ==
Հունաստանի չեմպիոն - 2013-14


== Ծանոթագրություններ ==


== Արտաքին հղումներ ==
Էռնան Պերես պրոֆիլը BDFutbol կայքում
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Տահկուռաննա (այլ կիրառումներ)

Տահկուռաննա, կարող է վերաբերել՝

Տահկուռաննա - շրջան Էստոնիայի Պյարնումաա նահանգում։ Շրջանի կենտրոնն է Ուուլու գյուղը։
Տահկուռաննա - գյուղ Էստոնիայի Պյարնումաա նահանգի Տահկուռաննա շրջանում։
Երևանի Հյուսիսային համալսարանի Ալավերդու «Թումանյան» մասնաճյուղ

Երևանի Հյուսիսային համալսարանի Ալավերդու «Թումանյան» մասնաճյուղ, բարձրագույն ուսումնական հաստատություն Լոռու մարզի Ալավերդի համայնքում։


== Պատմություն ==
Հիմնադրվել է 1996 թվականին՝ որպես առանձին «Թումանյան» համալսարան, իսկ 2000 թվականին մասնաճյուղի կարգավիճակով միացվել է Երևանի Հյուսիսային համալսարանին։
Մասնաճյուղի կայացման գործում էական ներդրում են ունեցել դասախոսներ Ռոբերտ Տիտանյանը, Հովիկ Հանեսյանը, Լեյլի Կարապետյանը, Եսայ Եսայանը, Արտյոմ Անդրեասյանը, Աշոտ Ներսիսյանը, Ռոմիկ Կարապետյանը, Հենրիկ Քոչինյանը և ուրիշներ։
Համալսարանում սովորում է շուրջ 300 ուսանող, այդ թվում՝ Ստեփանավանի, Գուգարքի տարածաշրջաններից, Տավուշի մարզից, Վրաստանի հայաբնակ գյուղերից, Ջավախքից։
1997 թվականից մասնաճյուղի կազմում գործում է բժշկական քոլեջ։


== Ֆակուլտետներ ==
Տնտեսագիտություն և կառավարում
Իրավագիտություն
Մանկավարժություն և մեթոդիկա
Ինֆորմատիկա և հաշվողական տեխնիկա


== Վարչակազմ ==
Երևանի Հյուսիսային համալսարանի Ալավերդու «Թումանյան» մասնաճյուղի հիմնադիր տնօրենը Ռոբերտ Տիտանյանն է։ 2000-2013 թվականներին մասնաճյուղի տնօրենը Վլադիմիր Բեկթաշյանն էր, իսկ 2013 թվականից՝ Ալբերտ Սարգսյանը։


== Ծանոթագրություններ ==


== Արտաքին հղումներ ==
Երևանի Հյուսիսային համալսարանի պաշտոնական կայք
Մանկովսկի (այլ կիրառումներ)

Մանկովսկի անվանումը կարող է ունենալ հետևյալ կիրառումները․

Մանկովսկի (Կուտեյնիկովսկոյե գյուղական համայնք) - գյուղ Ռուսաստանի Ռոստովի մարզի Չերտկովսկի շրջանում,
Մանկովսկի (Շեպտուխովսկոյե գյուղական համայնք) - ուղեբաժան Ռուսաստանի Ռոստովի մարզի Չերտկովսկի շրջանում։
Աուտհորն

Աուտհորն (հոլ.՝ Uithoorn ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 18,3 կմ² է, բնակչությունը՝ 27.283 (2011 թ.)։ Մեկ շնչի տարեկան միջին եկամուտը 14.700 եվրո է։
Խոսե Կարլոս Մարիատեգի

Խոսե Կարլոս Մարիատեգի Լա Չիռա (իսպ.՝ José Carlos Mariátegui La Chira, հունիսի 14, 1894(1894-06-14), Moquegua, Պերու - ապրիլի 16, 1930(1930-04-16), Լիմա, Պերու), պերուացի քաղաքական գործիչ, հասարակագետ, գրաքննադատ։
1918 թվականից մասնակցել է բանվորական շարժմանը, 1919 թովականին արտաքսվել երկրից, մեկնել Եվրոպա։ Ներկա է եղել Իտալիայի կոմկուսի հիմնադիր համագումարին (1921) և 1922 թվականի Ջենովայի կոնֆերանսին։ Վերադառնալով Պերու (1923)՝ պրոպագանդել է մարքսիզմ-լենինիզմ։ Առաջիններից մեկը տվել է Լատինական Ամերիկայի պատմության և մշակույթի մարքսիստական վերլուծությունը։ Մարիստեգին նպաստել է Լատինական Ամերիկայում խորհրդային գրականության ժողովրդականացմանը։ 1926 թվականից հրատարակել է «Ամաուտա» («Amauta», մինչև 1930 թվականը) հանդեսը, որի շուրջ համախմբել է մայրցամաքի բազմաթիվ մշակութային գործիչների, 1928 թվականից՝ «Լաբոր» («Labor») բանվորական թերթը։ 1928 թվականին հիմնել է Պերուի կոմկուսը (մինչև 1930 թվականը կոչվել է սոցիալիստական), եղել դրա առաջին գլխավոր քարտուղարը։ 


== Ծանոթագրություններ ==
Վելևի

Վելևի (վրաց.՝ ველევი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Ամբրոլաուրից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 95 մարդ։


== Ծանոթագրություններ ==
Ումրևա

Ումրևա (ռուս.՝ Умрева), գյուղ Ռուսաստանի Նովոսիբիրսկի մարզի Մոշկովսկի շրջանի կազմում։
Բնակչությունը 1996 թվականին գրանցված տվյալներով կազմում էր 268 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապաստարան

Ապաստարան, կառույց, որը ապահովում է բնակչության պաշտպանությունը ժամանակակից բոլոր տեսակի զենքերի վնասող գործոններից, դրանցից առաջացած երկրորդային վնասող միջոցներից, կրակից, ծուխից, գազից և արդյունաբերական թունավոր նյութերից։
Ապաստարանները դասակարգվում են.

ըստ պաշտպանական հատկության լինում 4 դասի,
ըստ տարողության լինում են փոքր՝ մինչև 150 մարդ, միջին՝ 150-300, խոշոր՝ 300-ից ավելի,
ըստ տեղադրման (կառուցման վայրի) լինում են՝ նկուղային հարկերում տեղադրված և առանձին տեղադրված (շենքից դուրս կառուցված),
ըստ զտիչ-օդափոխիչ սարքի ապահովման լինում են գործարանային և պարզագույն տիպի (պատրաստված ձեռքի տակ եղած նյութերից),
ըստ կառուցման ժամկետի լինում են՝ վաղօրոք, դեռևս խաղաղ տարիներին կառուցված և արագընթաց մեթոդով կառուցված (կառուցվում են հակառակորդի հարձակման վտանգի կամ այլ անհրաժեշտության դեպքում)։


== Աղբյուրներ ==
Խ. Դանիելյան, Հ. Դանիելյան, Հ Հակոբյան, Ս. Հակոբյան, Մ. Սարգսյան, «Քաղացիական պաշտպանության և արտակարգ իրավիծակների հիմնահարցեր», էջ 142


== Արտաքին հղումներ ==
Մեթոդական ցուցումներ «Քաղաքացիական պաշտպանության և արտակարգ իրավիճակների հիմնահարցեր, առարկան ուսումնասիրելու և ստուգողական աշխատանք կատարելու համար»(չաշխատող հղում)
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ
Բետուլինսկու տուն (Տագանրոգ)

Բետուլինսկու տուն (ռուս.՝ Дом Бетулинского), պատշգամբով երկհարկանի շենք Ռուսաստանի Դաշնության Ռոստովի մարզի Տագանրոգ քաղաքում։ Գտնվում է Լերմոնտովի նրբանցք, 11 հասցեում։ Շենքը կառուցվել է XIX դարի երկրորդ կեսին Գրիգորի Եֆիմովիչ Բետուլինսկու կողմից։


== Պատմություն ==
Բետուլինսկիների ընտանիքը Վարվացիի նրբանցք, 11, թաղամաս 113 (ներկայիս Լերմոնտովի նրբանցք, 11) շենքի սեփականատերն էր կառուցման պահից (1872 թվական) մինչև XIX դարի վերջը։ Գրիգորի Եֆիմովիչ Բետուլինսկին եղել է նահանգային քարտուղար։ Հայտնի է, որ նա և կինը` Մարիա Կոնստանտինովնան, ունեին Նատալյա անունով դուստր, որը ծնվել է 1885 թվականի օգոստոսի 10-ին։ 
Տան հաջորդ սեփականատերը եղել է վաճառականի կին Մարիա Յուրդին։ Նրա ամուսինը զբաղեցրել է հունական հյուպատոսի պաշտոնը։
Հայտնի է տան ևս մեկ սեփականատիրոջ անունը` գեներալ-մայոր Ալեքսանդր Իվանովիչ Կրիժանովսկի։ Նա տան սեփականատեր է եղել մինչև 1910-ական թվականները։ Դրանից հետո տունը պատկանել է պետական խորհրդականի կին Վալենտինա Վլադիմիրովնա Ֆեոդորովային։
Շենքի հարևանությամբ գտնվել է 6 պատուհաններով տուն, որը կառուցել է կոլեգիական ասեսորի կին Պ. Մ. Ռաբոտինան։
Հարևանությամբ գտնվող մյուս` թիվ 13ա տունը կառուցվել է ավելի ուշ` 1910-ական թվականներին։ Դրա սեփականատերը եղել է պետական ասեսոր Օտտո Օտտովիչ Գերմանը։ Տունը գնահատվել է 3200 ռուբլի։ Այն 1916 թվականին գնել է Պավել Տրոֆիմովիչ Շևելևը։


== Ծանոթագրություններ ==
Թվին Ֆոլս շրջան (Այդահո)

Թվին Ֆոլս շրջան (անգլ.՝ Twin Falls County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 4.986 կմ² է, բնակչությունը՝ 64.284 մարդ (2010 թ. տվյալներով)։ Շրջկենտրոնն է Թվին Ֆոլս բնակավայրը։ Կազմավորվել է 1907 թ.։
Ժողովածու (2012)

Ժողովածու 2012, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2012 թվի տակ։ Ձեռագիրը գրվել է 1631-1632 թվականներին Սահակ գրիչի կողմից։ Գրված է թղթի-ի վրա, որն ունի 16×10 չափս։ Ձեռագիրը կազմված է 126 թերթից։ Գրված է միասյուն, նոտրգիրով։ Կազմը` կաշվեպատ տախտակ դրոշմազարդ, աստառը՝ ոսկեզօծ կաշի։ Հիշատակարաններ՝ 86ա, գրչի՝ 118ա, կնիք՝ 9ա (1805թ․, Տէր Զաքարիա)։


== Բովանդակություն ==
Յակ․ Ղրիմեցւոյ Մեկնութիւն տոմարի։
Ի Մաշտոցէ։
Տոմար։


== Ծանոթագրություններ ==
ՔաուչՍերֆինգ

ՔաուչՍերֆինգ (անգլ.՝ CouchSurfing), համաշխարհային կազմակերպություն, որ միավորում է 246 երկրներում ապրող ավելի քան 6 միլիոն մարդու (2012 թ.), ովքեր ճանապարհորդությունների ընթացքում անվճար հյուրընկալում են միմյանց (երբեմն հյուրընկալվողի հետ նախապես պայմանավորվում են, որ նա պետք է վճարի ուտելիքի կամ այլ ծախսերը) կամ կազմակերպում համատեղ ճանապարհորդություն։
ՔաուչՍերֆինգը սիրողների կարծիքով խթանում է տարբեր մշակույթների պատկանող մարդկանց շփումը մտերմիկ միջավայրում, փորձի փոխանակումը, նորի ճանաչումը և այլն։


== Պատմություն ==
Քեյսի Ֆենտոնը (Casey Fenton) 2000 թ. Իսլանդիա գնալու համար էժան տոմս էր գնում, սակայն գիշերն անցկացնելու տեղ չուներ։ Նա նամակներ է գրում իսլանդացի 1500 ուսանողի՝ խնդրելով գիշերելու տեղ հատկացնել իրեն։ Արդյունքում նա ծանոթացավ մի քանի խում ուսանողների հետ, ովքեր պատրաստակամություն էին հայտնել ծանոթացնել նրան իրենց քաղաքին։ Իսլանդիայում անմոռանալի օրեր անցկացնելուց հետո Քեյսի Ֆենտոնը որոշեց այլևս գումար չծախսել տուրիստական գործակալությունների ծառայություններից օգտվելու համար և ստեղծել կայք, որ կկատարի այդ գործառույթները։ Հետագայում Քեյսի Ֆենտոնը Դան Հոֆերի, Լեոնարդո Սիլվերիայի ու Սեբաստիան Լա Տուննի հետ ստեղծեց այդ կայքը, որ պատրաստ էր 2004 թ. հունվարին։


== Ինչպես է աշխատում ==
Հյուրընկալ գտնելու համար նախ պետք է գրանցվել կայքում. գրանցվել կարող են այն անձինք, ում 18 տարին արդեն լրացել է։ Գրանցումն անվճար է։
Գրանցված մասնակիցները կայքում կարող են որոնել տվյալ բնակավայրում ապրող մարդու և նրան խնդրել հյուրընկալել իրեն։ Սակայն նա կարող է նաև կայքում թողնել բաց խնդրանք, որին կարձագանքեն այն մարդիկ, ովքեր պատրաստակամ են հյուրընկալել նրան։
Կարելի է կայքում փնտրել նաև մարդկանց, ովքեր հյուրի հետ կշրջեն քաղաքում, կպատմեն քաղաքի մասին։


== Ծանոթագրություններ ==


== Արտաքին հղումներ ==
Պաշտոնական կայք
Ռեկշինո (գյուղ, Բորսկի շրջան)

Ռեկշինո (ռուս.՝ Рекшино), գյուղ Ռուսաստանի Նիժնի Նովգորոդի մարզի Բորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արգաու

Արգաու, նաև՝ Աարգաու (գերմ.՝ Aargau, ֆր.՝ Argovie, իտալերեն՝ Argovia, ռոմանշ.՝ Argovia) [[Միջազգային հնչյունական այբուբեն|[ˈaːrɡaʊ]]] ( ), երբեմն՝ լատինացված ձևոով Argovia), կանտոն Շվեյցարիայի հյուսիսում, Աարե գետի ստորին հոսանքի մերձակայքում (այստեղից էլ՝ կանտոնի Aar-Gau անվանումը, որ գերմաներենից թարգմանած՝ նշանակում է Աարեի մարզ)։ Երկրի ամենախիտ բնակեցված կանտոններից մեկն է։
Դեռևս մեր թվականությունից առաջ 200 թվականին Արգաուն ու շրջակա տարածքները գտնվել են հելվետների տիրապետության տակ, այնուհետև գրավվել են հին հռոմեացիների, իսկ մեր թվականության 6-րդ դարում՝ ֆրանկների կողմից։ Հին հռոմեացիները ներկայիս Բրուգգի մոտակայքում խոշոր բնակավայր են հիմնել՝ Վինդոնիսա անվանումով։ Պատմաճարտարապետական նշանավոր հուշարձաններից են նաև Հաբսբուրգների ամրոցի ավերակները (այդ նույն Բրուգգի մերձակայքում),Քյոնիգսֆելդենի աբբայության վանքը՝ սքանչելի նկարազարդված միջնադարյան լուսամուտներով, Ֆարի վանական համալիրը...


== Աշխարհագրություն ==
Կանտոնի վարչական կենտրոնը Արաու քաղաքն է, որ գտնվում է Աարե գետի ափին։ Հյուսիսում կանտոնը սահմանակից է Գերմանիայի Դաշնության Բադեն-Վյուրտեմբերգ երկրամասին (սահմանագիծն անցնում է Հռենոս գետով)։ Շվեյցարիայի խոշոր գետերից ևս մեկը՝ Ռոյսն էլ է հոսում Արգաուի տարածքով, որն ընդհանուր առմամբ կազմում է 1404 քառակուսի կիլոմետր։
Տարածքի մեծ մասն զբաղեցնում են բերրի դաշտերն ու հովիտները, որոնք ոռոգվում են Աարեի ու նրա վտակների ջրերով։ Հանդիպում են նաև ոչ բարձր, անտառապատ բլուրներ։ Տարածքի 15 տոկոսը գրավում են շինություններն ու ճանապարհները։ Բնակչության խտությունը նույնպես բավականին բարձր է՝ մեկ քառակուսի կիլոմետրի վրա՝ 450 մարդ։
Կանտոնը հռչակված է ծծմբային տաք աղբյուրներով (Բադեն և Շինցնախ-Բադ), ինչպես նաև՝ հանքային աղերով հարուստ աղբյուրներով (Ռայնֆելդեն)։


== Պատկերասրահ ==

		
		


== Ժողովրդագրություն ==
2018 թվականի դեկտեմբերի տվյալներով՝ Արգաուի բնակիչների թվաքանակը եղել է 678.207: Նրանց 21.5%ը օտարերկրացիներ էին։ 2000–ից 2010 թվականն ընկած մեկ տասնամյակի ընթացքում բնակչության թվաքանակի միջին տարեկան փոփոխության ցուցանիշը կազմել է 11%, ընդ որում՝ միգրացիայինը՝ 8.7%, ծնունդներինն ու մահերինը՝ 2.8%: Բնակիչների մեծագույն մասը՝ ավելի քան 87 տոկոսը, գերմանախոս են։ Երկրորդ տեղն զբաղեցնում են իտալախոսները՝ 3,3 տոկոս։
Կանտոնի բնակչության թվաքանակը պատմական ժամանակի ընթացքում կրել է հետևյալ փոփոխությունները.


== Գրականություն ==


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Պաշտոնական վիճակագրություն
Լաուրա Լաֆարգ

Անվան այլ կիրառումների համար տե՛ս՝ Մարքս (այլ կիրառումներ)Ժեննի Լաուրա Մարքս (գերմ.՝ Jenny Laura Marx, սեպտեմբերի 26, 1845(1845-09-26), Բրյուսել, Բելգիա - նոյեմբերի 25, 1911(1911-11-25), Դրավեյ), հայտնի նաև Լաուրա Լաֆարգ (Laura Lafargue) անվամբ, գրող, թարգմանիչ։
Կառլ և Ժեննի Մարքսերի երկրորդ դուստրը
1868 թվականից իր ամուսնու՝ Պոլ Լաֆարգի հետ ապրելով Փարիզում՝ նպաստել է Ֆրանսիայում I Ինտերնացիոնալի գաղափարախոսության տարածմանը։ Փարիզի կոմունայի (1871) անկումից հետո ամուսնու հետ տարագրվել է Իսպանիա, 1872 թվականին՝ Մեծ Բրիտանիա։ 1880 թվականին վերադարձել է Ֆրանսիա։ Ֆրանսերենի է թարգմանել հոր և Ֆրիդրիխ Էնգելսի հիմնական աշխատությունները։ Մասնակցել է II Ինտերնացիոնալի I կոնգրեսի (1889) նախապատրաստմանը։
1911 թվականին ամուսնու հետ ինքնասպանություն է գործել։


== Ծանոթագրություններ ==
Բեստրաշնայա

Բեստրաշնայա (ռուս.՝ Бесстрашная), ստանիցա Ռուսաստանի Դաշնության Կրասնոդարի երկրամասի Օտրադնայայի շրջանի կազմում։
Բնակչությունը 2010 թվականին գրանցված տվյալներով կազմում էր 637 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիրյուկսա (այլ կիրառումներ)

Բիրյուկսա, կարող է վերաբերել՝

Բիրյուկսա - հոսում է Ալթայսկայում և Ալթայսկա տարածաշրջանի Սովետական համայնքում
Բիրյուկսա - գետ Ռուսաստանում, հոսում է Ալթայի երկրամասում, Ալթայի Հանրապետությունում
Բալբուղան (լեռ)

Անվան այլ կիրառումների համար տե՛ս՝ Բալբուղան (այլ կիրառումներ)Բալբուղան, լեռ Զանգեզուրի լեռնաշղթայում, Մեղրի քաղաքից մոտ 21 կմ դեպի հյուսիս-արևելք։


== Ծանոթագրություններ ==
Ժողովածու (1880)

Ժողովածու (1880), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1880 թվի տակ։ Ձեռագիրը գրվել է 1786 թվականին Ղունկիանոս գրիչի կողմից Երուսաղեմում։ Գրված է թղթի վրա, որը ունի 21x17,3 չափս։ Ձեռագիրը կազմված է 473 թերթից։ Գրված է երկսյուն, նոտրգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ նախագաղափար՝ 101բ (1321 թվական), 102ա (1334 թվական), 104բ (1337 թվական), գրչի՝ 156ա, 168ա։


== Բովանդակություն ==
Մխ․ Սասնեցւոյ Ճառք։
Մկր․ Մեծփեցւոյ Վարք Մխ․ Սասնեցւոյ։
Վարդ․ Այգեկցւոյ խրատը։
Յակ․ Մծբնանցւոյ Զգօն գիրք։
Մեկնութիւն Հայր մեր-ի (Եղիշէ, անանունք)։
Ներս․ Շնորհալւոյ Մեկնութիւն Թ երանութեանց, թուղթք։
Ոտանաւոր։
Ձևք օրհնութեանց։
Տեսիլ Գր․ Լուսաւորչի։
Ի Յովհաննու մեկնութենէն Նանայի։
Քարոզք (Սիմ․ Երևանցի, Նանա, Աբրահամ վրդ․, անանունք)։
Մատթ․ Ջուղայեցւոյ Մեկնութիւն Ղուկասու։


== Ծանոթագրություններ ==
Սան Ֆիլի

Սան Ֆիլի (իտալերեն՝ San Fili), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3 135 մարդ, բնակչության խտությունը կազմում է 49 մարդ/կմ²։ Զբաղեցնում է 64 կմ² մակերես տարածք։ Փոստային ինդեքսն է՝ 87037։ Հեռախոսային կոդը՝ 0984։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==